ชาวบ้านสุดทน ถนนสายหลวงชนบทด่านซ้าย พังมานานกว่า 10 ปี 
ชาวบ้าน อ.ด่านซ้าย จ.เลย โวย ถนนสายทางหลวงชนบท ระยะทางร่วม 30 กม. พังมานานกว่า 10 ปี สภาพเป็นหลุมบ่อ กระทบผู้สัญจรไปมาโดยเฉพาะ นร.ที่รถล้มเป็นประจำ และหญิงตั้งครรภ์ที่ต้องคลอดกลางทาง เพราะรถไม่สามารถทำความเร็วได้ วอน หน่วยงานที่เกี่ยวข้องเร่งแก้ไข,เมื่อเวลา 10.00 น. วันที่ 7 ส.ค.58 ผู้สื่อข่าวได้รับการร้องเรียนจากผู้ใหญ่บ้านหมู่ 4, 1, 9 บ้านทับกี่ ต.อีปุ่ม อ.ด่านซ้าย จ.เลย และชาวบ้านจำนวนหนึ่ง ว่าถนนสายทางหลวงชนบท (รพช.) ตั้งแต่บริเวณปากทางบ้านทุ่งเทิง ผ่าน บ.ตาดเสี้ยว บ.ทับกี่ บ.หินแลบ บ.ป่าม่วง บ.ห้วยลาด ระยะทางร่วม 30 กม. ถนนขาดและพังมานานกว่า 10 ปี ผู้ที่ใช้รถสัญจรไปมา เด็กนักเรียนที่ขี่จักรยานยนต์และจักรยาน ได้รับอุบัติเหตุรถตกหลุมบ่อกลางถนนจนได้รับบาดเจ็บ โดยเฉพาะชาวบ้านที่เป็นผู้หญิงใกล้คลอด ไม่สามารถนำส่งโรงพยาบาลได้ทัน ต้องคลอดกลางทาง ซึ่งชาวบ้านต่างพากันได้รับความเดือดร้อน,จากการลงพื้นที่ตรวจสอบพบว่า ถนนสายดังกล่าวมีระยะทางร่วม 30 กม. โดยผ่านทั้งหมด 6 หมู่บ้าน สภาพถนนเป็นหลุมเป็นบ่อ ทำให้น้ำขัง หญ้าขึ้นตลอดระยะทาง ทางเนินลงเขาบางแห่ง น้ำเซาะถนนหายไปเกือบครึ่ง โดยไม่มีป้ายเตือนอันตรายแต่อย่างใด ซึ่งจะเป็นอันตรายต่อผู้ที่ใช้รถสัญจรไปมา โดยเฉพาะรถจักรยานยนต์และจักรยาน ที่ได้รับอุบัติเหตุตกหลุมบ่อเป็นประจำจนได้รับบาดเจ็บจำนวนมาก,นางคำไผ่ คำนัน อายุ 50 ปี ราษฎรหมู่ 1 กล่าวว่า ถนนได้พังมานานหลายปีแล้ว สร้างเป็นถนนลาดยางใช้ไม่นานก็พัง มีหน่วยงานที่รับผิดชอบมาซ่อม แต่ก็เหมือนเดิมไม่กี่วันก็พัง และเมื่อไม่นานมานี้ได้มีชาวบ้านเป็นหญิงท้อง 9 เดือนใกล้คลอด ต้องนำส่ง รพ.ยุพราชด่านซ้าย ซึ่งห่างจากหมู่บ้านประมาณ 40 กม. ต้องใช้เวลาเดินทางร่วม 2 ชม. แต่ไปไม่ทันต้องคลอดกลางทาง สาเหตุมาจากถนนพังจนรถไม่สามารถทำความเร็วได้ และหญิงสาวที่คลอดกลางถนนไม่ใช่รายแรก ในหนึ่งปีจะมีประมาณ 3-4 ราย,ด้าน นายประคอง ยศพิมพ์ รักษาการแทน ผอ.ร.ร.บ้านหินแลบ ต.อีปุ่ม พร้อมเด็กนักเรียนระดับประถมร่วม 20 คน นำผู้สื่อข่าวไปดูถนนที่สร้างข้ามลำห้วย พบว่าถนนขาดไปครึ่งถนน ดินโคลนเต็มไปหมด จนเห็นท่อระบายน้ำขนาดใหญ่และดินที่สไลด์ลงลำห้วย นับเป็นอันตรายต่อนักเรียนที่ต้องขี่รถมาโรงเรียน จนบางรายประสบอุบัติเหตุรถล้มได้รับบาดเจ็บ จึงขอร้องให้หน่วยงานที่เกี่ยวข้อง เข้ามาดูแลซ่อมถนนให้ทนและใช้งานได้นานมากกว่านี้ 
ชาวบ้าน อ.ด่านซ้าย จ.เลยโวย ถนนสายทางหลวงชนบทระยะทางร่วม 30 กม. พังมานานกว่า10 ปี สภาพเป็นหลุมบ่อ กระทบผู้สัญจรไปมาโดยเฉพาะนร.ที่รถล้มเป็นประจำและหญิงตั้งครรภ์ที่ต้องคลอดกลางถนน เพราะรถไม่สามารถทำความเร็วได้ 
เรื่องร้องเรียน,ผู้ใหญ่บ้าน,ชาวบ้าน,ถนนพัง,อำเภอด่านซ้าย,จังหวัดเลย,บ้านทุ่งเทิง,ถนนขาด,น้ำเซาะถนน,ถนนเป็นหลุมบ่อ,อุบัติเหตุ,ได้รับบาดเจ็บ,ดินสไลด์ตัว,เนินลงเขา,อันตราย,หญิงท้องใกล้คลอด,คลอดกลางทาง,รพ.ยุพราช,นักเรียน,ลำบาก,ข่าว,ไทยรัฐออนไลน์,ข่าวสังคม,ความเดือดร้อน